TTB กางกลยุทธ์ปี 65 ภายใต้แนวคิด “The Bank of Financial Well-being”
TTB กางกลยุทธ์ปี 65 ภายใต้แนวคิด “The Bank of Financial Well-being” เดินหน้าสู่การเป็นธนาคารที่เป็นผู้นำด้านการสร้างชีวิตทางการเงินที่ดีขึ้นให้กับคนไทยทั้งในวันนี้ และอนาคต
TTB กางกลยุทธ์ปี 65 ภายใต้แนวคิด “The Bank of Financial Well-being” เดินหน้าสู่การเป็นธนาคารที่เป็นผู้นำด้านการสร้างชีวิตทางการเงินที่ดีขึ้นให้กับคนไทยทั้งในวันนี้ และอนาคต
8 มี.ค. 2565

นายปิติ ตัณฑเกษม ประธานเจ้าหน้าที่บริหาร ทีเอ็มบีธนชาต หรือ ธนาคารทหารไทยธนชาต จำกัด (มหาชน) หรือ TTB แถลงเปิดกลยุทธ์ขับเคลื่อนธุรกิจ ปี 2565 ภายใต้แนวคิด “The Bank of Financial Well-being” เดินหน้าสู่การเป็นธนาคารที่เป็นผู้นำด้านการสร้างชีวิตทางการเงินที่ดีขึ้นให้กับคนไทยทั้งในวันนี้ และอนาคต โดยปรับโครงสร้างธุรกิจและจับมือพันธมิตรเชิงกลยุทธ์ วางแผนตั้งบริษัท TTB consumer เพิ่มศักยภาพการนำเสนอบัตรเครดิตและสินเชื่อบุคคลที่ครบวงจร รวมทั้งจัดตั้ง TTB spark ทีมพัฒนาดิจิทัลโซลูชันโดยเฉพาะ เพื่อยกระดับการให้บริการลูกค้าได้หลากหลายครอบคลุมทุกความต้องการ พร้อมปักธงสร้าง Humanized Digital Banking หรือ ดิจิทัลแบงก์กิ้งที่เป็นมิตรและรู้ใจ เพื่อให้ดิจิทัลโซลูชันของธนาคารสามารถตอบโจทย์และมีประโยชน์ต่อลูกค้าอย่างแท้จริง